ABC เซ็น MOU ซื้อโรงเรียนนานาชาติในเชียงใหม่ มูลค่าไม่เกิน 150 ลบ.
ABC เซ็น MOU ซื้อโรงเรียนนานาชาติในเชียงใหม่ มูลค่าไม่เกิน 150 ลบ.
11 ม.ค. 2559

นายเปรมชัย กุศลฤกษ์ดี กรรมการ บริษัท แอสเซท ไบร์ท จำกัด (มหาชน) หรือ ABC เปิดเผยว่า บริษัทได้ลงนามบันทึกความเข้าใจกับบริษัท ไฮสแตนดาร์ด อินเตอร์เนชั่นแนล คอนซัลเตนท์ จำกัด เมื่อวันที่ 8 ม.ค. 59 เพื่อซื้อกิจการโรงเรียนนานาชาติลานนา ซึ่งตั้งอยู่เลขที่ 300 หมู่ที่ 1 ตำบลแม่เหียะ อำเภอเมือง จังหวัดเชียงใหม่ ในมูลค่าไม่เกิน 150 ล้านบาท โดยจะมีเงินลงทุนก่อสร้างเพื่อขยายกิจการเพิ่มเติม
บริษัทจะทำการศึกษารายละเอียดของโครงการ และรูปแบบการลงทุน เพื่อนำเสนอข้อมูลเพื่อขออนุมัติจากคณะกรรมการบริษัท และแจ้งความคืบหน้าให้ตลาดหลักทรัพย์ฯรับทราบต่อไป